Diari Oficial de la Generalitat Valenciana


Sumari del DOGV 1952, del 28-01-1993 (1993/826986)

ORDRE de 21 de desembre de 1992, de la Conselleria de Cultura, Educació i Ciència, per la qual autoritza el canvi de titularitat del centre docent privat d'Educació Pre-escolar i Educació Primària Venerable Madre Oviedo, d'Alaquàs (València).
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/21/(1)/dof/vci/html**

### Dades del document

Número de DOGV
:   1952

Data del DOGV
:   28-01-1993

Secció del DOGV
:   DISPOSICIONS GENERALS

Número del document
:   1993/826986


Data del document
:   21-12-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de desembre de 1992, de la Conselleria de Cultura, Educació i Ciència, per la qual autoritza el canvi de titularitat del centre docent privat d'Educació Pre-escolar i Educació Primària Venerable Madre Oviedo, d'Alaquàs (València).  
Vist l?expedient incoat a instància del Sr. Vicent Mª. Cardona Puig, com a Delegat Arquebisbal de València, en sol·licitud de canvi de la titularitat del centre Venerable Madre Oviedo, amb domicili a l'avinguda del País Valencià, s/n, d'Alaquàs (València), i amb número de codi 27233458, a favor de l'Arquebisbat de València.  
Atès que l?expedient ha estat tramitat pel Servei Territorial de Cultura i Educació de Valencià, i que aquest va emetre informe favorable a allò sol·licitat.  
Atès que el centre va obtenir la classificació definitiva en el nivell d'Educació Pre-escolar, per l?Ordre Ministerial de 18 de setembre de 1980 (BOE de 15 d'octubre), per a dues unitats de Pre-escolar, amb capacitat per a 80 llocs escolars, i per l?Ordre Ministerial de 12 de desembre de 1973 (BOE de 19 de gener de 1974) va obtenir la classificació definitiva en el nivell d'Educació General Bàsica per a 8 unitats, amb capacitat per a 440 llocs.  
Atès que, per Ordre de la Conselleria de Cultura, Educació i Ciència, de 6 de maig de 1992 (DOGV de 24 de juny), el centre va passar a denominar-se genèricament centre d'Educació Primària, i que va quedar autoritzat per a impartir els ensenyaments de l?Educació Primària, en els terminis i amb les condicions que en l?esmentada ordre s'estableixen.  
Atès que, segons el Registre de Centres Docents de la Comunitat Valenciana, la titularitat del centre correspon a l?Instituto de Religiosas Oblatas del Santísimo Redentor, el qual, mitjançant document públic, amb número de protocol 2185, atorgat davant el notari de València senyor Rafael Gómez- Ferrer Sopeña, el 25 de juny de 1992, cedeix la titularitat del centre docent Venerable Madre Oviedo, d'Alaquàs (València), amb número de codi 07115199, a l'Arquebisbat de València, el qual, mitjançant el seu representant, l'accepta i se subroga en els drets i obligacions que l'anterior titularitat hagués pogut contraure amb el Ministeri d'Educació i Ciència o amb la Conselleria de Cultura, Educació i Ciència.  
Atès que l'Arquebisbat de València té arrendades les instal·lacions del centre Venerable Madre Oviedo d'Alaquàs, segons consta en document públic, amb número de protocol 1045, atorgat davant el notari de València senyor Emilio Vicente Orts Calabuig, el 10 de juliol de 1992.  
Atès que el centre té subscrit un concert educatiu amb la Conselleria de Cultura, Educació i Ciència, per a 8 unitats d'Educació General Bàsica/Educació Primària, per l?Ordre de 15 d'abril de 1989 (DOGV de 21 d'abril).  
Vista la Llei Orgànica reguladora del Dret a l?Educació; el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, i l?Ordre de 27 de desembre de 1988, per la qual es dicten instruccions sobre concerts educatius.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el canvi de titularitat del centre docent privat d'Educació Pre-escolar i Educació Primària Venerable Madre Oviedo, d'Alaquàs (València), amb número de codi 01534215, a favor de l'Arquebisbat de València, que, com a cessionari, se subroga en la totalitat d'obligacions i de drets que la titularitat anterior hagués pogut contraure amb la Conselleria de Cultura, Educació i Ciència o amb el Ministeri d'Educació i Ciència.  
El canvi de titularitat no afectarà el règim de funcionament del centre.  
Segon  
D'acord amb el que disposa l'apartat 17 de l?Ordre de la Conselleria de Cultura, Educació i Ciència, de 27 de desembre de 1988 (DOGV de 30 de desembre), el nou titular sol·licitarà als Serveis Territorials de Cultura i Educació de València, la modificació del concert en el termini de 30 dies des de la publicació d'aquesta autorització.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 21 de desembre de 1992.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI